Germania va oferi Ucrainei încă un sistem Patriot și 500 de milioane de euro
Data publicării:
Ministrul german de Externe, Annalena Baerbock, a anunțat, vineri, la întrunirea NATO de la Praga, că Germania va contribui cu încă un sistem de rachete Patriot și o sumă suplimentară de 500 de milioane de euro pentru apărarea aeriană a Ucrainei.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
„În NATO susținem principiul «unul pentru toți, toți pentru unul». Agresiunea brutală a lui Putin împotriva Ucrainei și provocările sale la frontierele externe ale UE și NATO necesită unitatea noastră de nezdruncinat.
Dreptul internațional este fără echivoc: statele atacate nu au doar dreptul de a-și apăra teritoriul, ci și datoria de a-și proteja cetățenii. Sprijinul nostru militar pentru Ucraina este în conformitate cu aceste principii.
Consolidarea apărării aeriene a Ucrainei rămâne crucială. Germania contribuie cu încă un sistem Patriot și cu o sumă suplimentară de 500 de milioane de euro. Împreună, trebuie să ne menținem sprijinul și angajamentul ferm”, a declarat ministrul german de Externe, Annalena Baerbock, la întrunirea NATO din Praga, scrie biroul guvernamental de Externe pe X.
Berlinul permite armatei de la Kiev să folosească armele germane pentru a ataca ținte militare din Rusia, în urma unei decizii similare a SUA.